فرانسادا لیمان شهری کاله-ده اوکتوبر آییندا داغیدیلان "جنگل"  قاچقین دوشرگه‌سین‌دن تخلیه اولونان قاچقین اوشاق‌لارین درامی داوام ائدیر.
اینگیلتره‌یه گؤندریلن اوشاق‌لارین بؤیوک بیر حیسه‌سی‌نین اینسان تاجیرلری طرفین‌دن ایستیفاده ائدیلدیگی اورتایا چیخیب.
اوشاق‌لارین بیر حیسه‌سینین فهله اولا‌راق ایستیفاده اولوندوغو، بیر حیسه‌سی‌نین ایسه سکس کؤله‌لری اولا‌راق ساتیلدیغی تصدیق اولونوب.
اینگیلتره یئرلی ایداره بیرلیگی‌نین سیغینما، کؤچ و قاچقین قروپ‌لاری‌نین صدری دیوید سیموندس اینسان تاجیرلری‌نین سوسیال مئدیا و اونلاین پلاتفورملاریندان‌ اوشاق‌لاری تهدید ائده‌رک، پول قارشیلیغیندا ایشلمه‌یه مجبور ائتدیک‌لرینی آشکار ائتدی.
اینگیلتره‌نین "The Sunday Times " قزئتی اینسان تاجیرلری‌نین "فیسبوک" کیمی سوسیال مئدیا پلاتفورم‌لار واسطه‌سیله اینگیلتره‌یه گؤندریلن اوشاق‌لارا:"عائله‌نین و دیگر قارداش‌لاری‌نین فرانسادا اولدوغونو بیلیریک" یازا‌راق، اوشاق‌لاری عائله‌لری ایله تهدید ائتدیگینک‌لرینی اورتایا چیخاردی.
قئید ائدک کی، 1100-ه یاخین صاحب‌سیز اوشاغین یاشادیغی "جنگل" دوشرگه‌سی اوکتوبر آیی‌نین سونوندا داغیدیلیب، بو اوشاق‌لارین 700-و اینگیلتره‌یه گؤندریلیب.
